tartuNLP/wikipedia-smugri-20251201 huggingface dataset:
Taurasia (Samnium)

Taurasia oli antiikin aikainen kaupunki Samniumissa Italiassa. Sen tarkkaa sijaintipaikkaa ei tunneta, mutta se sijoitetaan nimen perusteella lähelle nykyistä Avellinon maakunnan Taurasin kylää.
Taurasian kaupunki sijaitsi hirpinien heimon alueella Calor (nyk. Calore Irpino) -joen oikealla rannalla 16 roomalaista mailia eli noin 24 kilometriä yläjuoksulle päin sen yhtymäkohdasta Tamarus (nyk. Tammaro) -joen kanssa. Kaupungin nimi tunnetaan vain L. Scipio Barbatuksen hautakirjoituksesta, jossa se mainitaan yhtenä niistä Samniumin kaupungeista, jotka hän valloitti kolmannen samnilaissodan aikana.
Kaupunki lienee tuolloin vallattu rynnäköllä ja kärsinyt pahoin, sillä siitä ei ole myöhemmin mitään mainintaa historiassa. Sen alue ("ager, qui Taurasinorum fuerat"), joka epäilemättä takavarikoitiin samalla, mainitaan kuitenkin paljon myöhemmin osana "ager publicus populi Romani" -alueita, jolle apuanien liguurinen heimo asutettiin senaatin määräyksestä se jälkeen, kun se oli siirretty pois omilta asuinsijoiltaan. Nämä liguurit näyttävät asettuneen tasangolle Tamaruksen rannalle lähelle sen yhtymäkohtaa Calorin kanssa. Nykyinen Taurasin kylä, vaikka sijaitsee yli 20 kilometriä etelämpänä, on mitä ilmeisimmin säilyttänyt antiikin aikaisen kaupungin nimen ja osoittaa ainakin likimääräisesti sen sijainnin.
Useat nykyajan kirjoittajat ovat samastaneet tämän tasangon ("Taurasini campi") Beneventumin lähellä sijainneeseen "Arusini campi" -tasankoon, jolla Pyrrhoksen joukot kärsivät tappion Manius Curius Dentatuksen johtamia roomalaisia joukkoja vastaan, ja tätä on pidetty varsin todennäköisenä, vaikkei se perustukaan mihinkään antiikin aikaiseen lähteeseen.
Kleptoparasitismi

Kleptoparasitismi on loisinnan muoto, jossa eläin varastaa toisen eläimen ravinnon tai muuta materiaalia. Kleptoparasitismia esiintyy monissa eri eläinryhmissä, ja sitä tapahtuu sekä lajikumppanien että eri lajien välillä.
Eläimet hyötyvät kleptoparasitimista säästämällä sen avulla aikaa ja energiaa tai saamalla saalista, jota ne eivät pystyisi itse hankkimaan. Toisaalta varastamamisessa on riskinsä, sillä kleptoparasiitti voi loukkaantua, kun uhri yrittää puolustaa itseään. Jotkut eläimet ovat opportunisteja ja hankkivat varastamalla vain osan ravinnostaan, kun jotkut eläimet voivat hankkia varastamalla lähes kaiken ravintonsa. Entomologi Carlo Emeryn mukaan kleptoparasitismia tavataan useimmiten sukulaislajien kesken.
Jotkin eläimet varastavat ruokaa ihmiseltä. Tällaisia eläimiä ovat lokit ja kaskelotit. Kaskelotit varastavat kaloja kaupallisten kalastusalusten pyydyksistä. Toisaalta ihmistäkin voidaan pitää kleptoparasiittinä, sillä ihmiset voivat syödä toisten lajien tappamia saaliita. Lisäksi mehiläistenhoito perustuu eräänlaiseen kleptoparasitismiin.
Jane Briggs Hart

Jane Cameron ”Janey” Briggs Hart (21. lokakuuta 1921 – 5. kesäkuuta 2015) oli yhdysvaltainen ilmailija, Mercury 13 -avaruusohjelman astronauttien koulutukseeen osallistunut sekä aktivisti ja pasifisti, joka tunnettiin ankarana Vietnamin sodan vastustajana. Briggs Hart toimi lentäjänä jo toisen maailmansodan aikana sekä hankki ensimmäisenä naisena helikopterilentäjän lupakirjan Michiganissa. Hänen miehensä Philip A. Hart oli lakimies, poliitikko sekä demokraattisen puolueen senaattori Michiganin osavaltiosta ja isänsä Walter O. Briggs Sr. oli MLB-sarjan baseball -joukkueen, Detroit Tigersin osaomistaja sekä autonvalmistaja. Jane Briggs Hart lennätti myös miestänsä tämän vaalikampanjoiden aikana. Muun ohella hän oli myös kilpapurjehtija. Pariskunta sai yhdessä yhdeksän lasta, joista yksi menehtyi pienokaisena. Jane C. Briggs Hart menehtyi 93-vuotiaana, Alzheimerin taudin aiheuttamiin jälkikomplikaatioihin.
Dmitri Kolker

Dmitri Kolker (; 1968 – 2. heinäkuuta 2022 Moskova) oli venäläinen fyysikko.
Kolker sai vuonna 1995 maisterin arvon Novosibirskin teknillisestä valtionyliopistosta, jossa hänen pääaineenaan oli kiinteän olomuodon fysiikka. Hän väitteli tohtoriksi Venäjän tiedeakatemian Siperian-haaran Laserfysiikan instituutista vuonna 2001. Kolker pääsi tutkijaksi Laserfysiikan instituuttiin ja teki myös tutkimustyötä Pariisissa. Hän oli vieraileva tutkija Massachusetts Institute of Technologyssa. Kolker johti Novosibirskin valtionyliopiston kvanttioptisten teknologioiden laboratoriota. Hän oli Novosibirskin teknillisen valtionyliopiston laserjärjestelmien laitoksen professori.
Kolker oli kirjoittajana yli sadassa tieteellisessä julkaisussa. Kun hän sairasti terminaalivaiheeseen edennyttä levinnyttä haimasyöpää, FSB haki hänet sairaalan vuoteesta ja siirsi Lefortovon vankilaan 30. kesäkuuta 2022. Hän kuoli haimasyöpään kaksi päivää myöhemmin. Kolkeria epäiltiin maanpetoksesta. Hän oli pitänyt Kiinassa luentoja venäjän kielellä FSB:n upseerin ollessa koko ajan hänen vierellään. Hänen väitettiin jakaneen kiinalaisille valtiosalaisuuksia. Myös monia muita venäläisiä tutkijoita oli edellisinä vuosina pidätetty ja syytetty maanpetosrikoksista. Näiden joukossa oli samoihin aikoihin vangittuna ollut fyysikko Anatoli Maslov. Kolker oli kieltäytynyt todistamasta kahta tutkijakollegaansa vastaan.
Kolkerilla oli vaimonsa kanssa kolme lasta. Kolker oli opiskellut myös musiikkia ja esiintynyt urkurina.
Remøya

Remøya on taajama samannimisellä saarella Herøyn kunnassa Møren ja Romsdalin läänissä Norjassa. Taajaman pinta-ala oli 0,4 neliökilometriä ja asukasluku 360 vuonna 2024.
Leinstrand

Leinstrand on taajama Herøyn kunnassa Møren ja Romsdalin läänissä Norjassa. Taajaman pinta-ala oli 0,5 neliökilometriä ja asukasluku 612 vuonna 2024.
Kristiansund (taajama)

Kristiansund on taajama Kristiansundin kunnassa Møren ja Romsdalin läänissä Norjassa. Taajaman pinta-ala oli 8,4 neliökilometriä ja asukasluku 18 337 vuonna 2024.
Brønnsletten

Brønnsletten, Brunnsletta tai Brønnsletta on taajama Rauman kunnassa Møren ja Romsdalin läänissä Norjassa. Taajaman pinta-ala on 0,15 neliökilometriä ja asukasluku 233 vuonna 2024.
Rindal (taajama)

Rindal on taajama Rindalin kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala oli 0,9 neliökilometriä ja asukasluku 725 vuonna 2024.
Eide (Hustadvika)

Eide on taajama Hustadvikan kunnassa Møren ja Romsdalin läänissä Norjassa. Aiemmin se oli samannimisen kunnan hallinnollinen keskus. Taajaman pinta-ala oli 1,8 neliökilometriä ja asukasluku 1 496 vuonna 2024.
Molde (taajama)

Molde on taajama Molden kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala oli 9,3 neliökilometriä ja asukasluku 22 410 vuonna 2024.
Lena Schilling

Lena Schilling (s. 8. tammikuuta 2001 Wien, Itävalta) on itävaltalainen ympäristöaktivisti ja europarlamentaarikko. Euroopan parlamentissa, jonne hänet valittiin Itävallan Vihreiden sitoutumattomana ehdokkaana vuoden 2024 vaaleissa, hän kuuluu Vihreät / Euroopan vapaa allianssi -ryhmään. Hän on kaudella 2024–2029 Euroopan parlamentin nuorin jäsen.
Lena Schilling kävi koulunsa Wienissä ja aloitti 2020 Wienin yliopistossa valtiotieteen opinnot. Hän on toiminut myös tanssinopettajana (2016–2024) ja kirjoittanut kolumneja "Kronen Zeitung" -sanomalehteen. Vuosina 2019–2020 hän toimi aktiivisesti "Fridays for Future" -liikkeessä, vuonna 2020 hän perusti ”Wienin nuorisoneuvoston” "(Wiener Jugendrat)," jonka toiminnan pääkohteita oli ympäristönsuojelijoiden vastustama Lobaun tunneli, Wienin kaupungin ympäristöön suunniteltu ohitusreitti. Tammikuussa 2024 sitoutumaton Schilling nimettiin europarlamenttivaaleihin Vihreiden ykkösehdokkaaksi.
Schillingin ympärillä syntyi keväällä 2024 ikävää mediakohua, joka liittyi hänen väitetysti ”ongelmalliseen suhteeseensa tosiasioiden kanssa” ja varjosti hänen vaalikampanjaansa. Hänen väitettiin levittäneen perättömiä, loukkaavia huhuja joistakin journalisteista sekä poliittisissa ja ympäristöaktivistipiireissä liikkuvista tuttavistaan, käyttäneen väärin ympäristöliikkeessä vaikuttavien, osaksi hyvin nuorten ihmisten luottamusta ja lietsoneen riitoja. Vihreän puolueen johto asettui Schillingin tueksi ja väitti syytöksiä ”kampanjaksi” vihreää ehdokasta vastaan. Jupakka synnytti saksankielisessä mediassa laajan keskustelun, jossa myös Schillingiä arvostelleita viestimiä ja journalisteja syytettiin ”tirkistelynhalusta” ja nuoren henkilön varomattoman toiminnan kohtuuttomasta arvostelusta.
Hondurasin yleisvaalit 2025

Hondurasin yleisvaalit 2025 järjestetään 30. marraskuuta. Niissä valitaan 128-paikkainen Hondurasin kansalliskongressi ja presidentti. Lisäksi samaan aikaan järjestetään paikallisvaalit, joissa valitaan lähes 300 pormestaria. Parlamenttivaaleissa on käytössä suhteellinen vaalitapa ja presidentinvaaleissa yksikierroksinen enemmistövaali, jossa eniten ääniä saanut ehdokas valitaan suoraan. Istuva presidentti Xiomara Castro ei ole ehdolla, sillä perustuslaki kieltää peräkkäiset kaudet.
Taustaa.
Vuonna 2021 presidentiksi valittiin Xiomara Castro, joka on sekä ensimmäinen naispuolinen että ensimmäinen vasemmistolainen virassaan. Hän lupasi taistella korruptiota vastaan ja luovutti pian valtaannousunsa jälkeen edeltäjänsä Juan Orlando Hernándezin Yhdysvaltoihin, missä tämä tuomittiin huumeiden ja aseiden salakuljetuksesta 45 vuoden vankeuteen. Laajempi korruption torjunta on kuitenkin epäonnistunut, ja Castroa sekä hänen puoluettaan on syytetty oikeuslaitoksen käyttämisestä poliittisiin tarkoituksiin. Honduras on alueensa köyhimpiä ja sosiaalisesti epätasa-arvoisimpia maita. Inhimillisen kehityksen indeksissä lähialueen maista vain Haiti on sitä huonommalla sijalla. Viime vuosina maata ovat koetelleet koronapandemia ja rajut hirmumyrskyt. Ongelmia ovat muun muassa korkea työttömyys erityisesti nuorison keskuudessa, jengiväkivalta, terveydenhuollon surkea tila ja naisiin sekä tyttöihin kohdistuva sukupuolittunut väkivalta. Maan vankilat ovat ylitäynnä ja osaltaan edistävät rikollisuutta, kun nuoria värvätään niissä jengeihin.
Presidenttiehdokkaat.
Mielipidekyselyissä kolme ehdokasta on kerännyt yli 20 prosentin kannatuksen. He ovat entinen Tegucigalpan pormestari ja oikeistokonservatiivisen kansallispuolueen Nasry Asfura, nykyisen presidentin läheinen liittolainen Rixi Moncada ja entinen varapresidentti, liberaalipuolueen Salvador Nasralla.
Asiantuntijat pelkäävät, että mikäli kukaan ehdokkaista ei saa selvästi muita enemmän ääniä, vaalien tulos tullaan kiistämään, mikä voi johtaa levottomuuksiin.
Presidenttiehdokkaista Nasralla ja Asfura ovat ilmaisseet kannattavansa diplomaattisten suhteiden palauttamista Taiwaniin, jotka katkaistiin Castron kaudella. Nasralla on sanonut suoraan katkaisevansa suhteet Kiinaan, jos tulee valituksi.
Adam Nayyar

Adam Nayyar (10. joulukuuta 1948 – 29. heinäkuuta 2008 Islamabad) oli pakistanilainen kulttuuriantropologi ja etnomusikologi.
Nayyar varttui Bahawalpurin kaupungissa. Hän sai ensin oppiarvon University of Engineering and Technologysta Lahoresta ja väitteli sitten filosofian tohtoriksi antropologiassa Heidelbergin yliopistosta, joka julkaisi hänen väitöskirjansa vuonna 1986. Hän johti kansanperinnön Lok Virsa -instituuttia Islamabadissa ja viimeisinä vuosinaan Pakistan National Council of the Artsia. Lisäksi Nayyar työskenteli antropologian ja Pakistanin tutkimuksen laitosten henkilökunnassa Quaid-i-Azamin yliopistossa.
Nayyar oli pakistanilaisen musiikin, erityisesti suufi- ja kansanmusiikin asiantuntija. Hän matkusti etnomusikologin työssään Tadžikistaniin, Turkmenistaniin, Senegaliin, Guineaan, Norsunluurannikolle, Ranskaan ja Yhdysvaltoihin. Nayyar osallistui maansa kulttuuripolitiikan kehittämiseen. Hän työskenteli Nusrat Fateh Ali Khanin tekemiseksi kansainvälisesti tunnetuksi. Nayyar oli mukana tekemässä Pakistanin musiikkiin liittyviä elokuvia, joihin kuului Cannesin elokuvajuhlilla kunniamaininnan saanut "Pardesi". Helmikuussa 2008 Nayyar sai Ranskan hallitukselta Ordre des Arts et des Lettresin ritarin ("Chevalier") arvon.
Nasry Asfura

Nasry Juan Asfura Zablah (s. 8. kesäkuuta 1958 Tegucigalpa) on hondurasilainen poliitikko. Hän edustaa Kansallispuoluetta ja on toiminut kansanedustajana Hondurasin kansalliskongressissa vuosina 2010–2014 sekä Tegucigalpan pormestarina 2014–2022. Asfura on ehdolla marraskuun 2025 presidentinvaaleissa. Hän oli ehdolla myös edellisissä vaaleissa vuonna 2021, jolloin hän tuli toiseksi.
Ennen poliittista uraansa Asfura työskenteli liike-elämässä rakennusalalla. Pormestarina hän toteutti monia kaupunkikehityshankkeita, ja hän on pääkaupungissa varsin suosittu. Kansallispuoluetta edustavalla Asfuralla voi kuitenkin olla presidentinvaaleissa olla vaikea saada puolelleen laajat kansanjoukot, jotka ovat kyllästyneitä perinteisiin valtapuolueisiin. Hän onkin pyrkinyt tekemään pesäeroa puoluetoveriinsa, entiseen presidenttiin Juan Orlando Hernándeziin, joka tuomittiin Yhdysvalloissa pitkään vankeusrangaistukseen huumeiden salakuljetuksesta. Asfura on kampanjassaan kertonut haluavansa edistää yksityisiä sijoituksia, parantaa satamia ja palauttaa diplomaattisuhteen Taiwaniin. Istuva presidentti Xiomara Castro katkaisi ne vuonna 2023 Kiinan kansantasavallan hyväksi. Asfuran mukaan Hondurasin tilanne oli ”sata kertaa parempi” Taiwanin kanssa verrattuna Kiinaan.
Fournierin kuolio

Fournierin kuolio on harvinainen nekrotisoiva faskiitti, jota aiheuttavat eri aerobiset ja anaerobiset bakteerit. Sen oireina ovat värimuutokset, turvotus, arkuus ja kipu sukupuolielinten ja välilihan alueilla. Vaurioituneet alueet voivat muuttua väriltään punaisiksi, purppuraisiksi, ruskeiksi, siniharmaiksi tai mustiksi. Fournierin kuolio etenee nopeasti ja voi johtaa kuolemaan, mutta nopea hoito parantaa selviytymisennustetta.
Fournierin kuoliossa voi ilmetä sukupuolielinten ja välilihan oireiden lisäksi tajunnantilan muutoksia, dehydraatiota, kuumetta, pahoinvointia ja vatsakipua. Pitkälle edenneenä sairaus voi aiheuttaa septisen sokin tai monielinvaurion. Fournierin kuolio on miehillä kymmenen kertaa todennäköisempi kuin naisilla. Yhdysvalloissa arviolta alle kaksi miestä 100 000:sta saa Fournierin kuolion. Riski sairastumiseen on kohonnut muun muassa ylipainoisilla, yli 50-vuotiailla ja tupakoitsijoilla sekä kemoterapiaa saavilla ja anabolisia steroideja käyttävillä. Fournierin kuoliolle voivat altistaa myös sydän- ja verisuonisairaudet, kirroosi, HI-virus, korkea verenpaine, munuaisten tai maksan vajaatoiminta, päihderiippuvuus, hoitamaton diabetes ja virtsaputken ahtauma.
Fournierin kuolio hoidetaan poistamalla vahingoittuneet kudokset kirurgisesti. Usein leikkauksia tarvitaan monia. Yleensä Fournierin kuolio edellyttää vähintään kolmen viikon sairaalajaksoa.
Rixi Moncada

Rixi Moncada (s. 13. helmikuuta 1965 Talanga) on hondurasilainen poliitikko. Hän on maan istuvan presidentin Xiomara Castron läheinen liittolainen ja ehdolla marraskuun 2025 presidentinvaaleissa. Moncada on avoimesti sosialistinen ja osoittanut tukensa Venezuelan hallinnolle.
Moncada on työskennellyt valtiosihteerinä useissa ministeriöissä. Koulutukseltaan hän on juristi. Moncada on syksyn 2025 presidentinvaalien kärkinimiä, mutta hänen puoluettaan on syytetty muun muassa rikollisuuden vuoksi julistetun poikkeustilan käyttämisestä oman valtansa kasvattamiseen, eikä istuva presidentti Castro ei ole kyennyt lunastamaan lupauksiaan korruption kitkemisestä. Moncadaa kannatetaan erityisesti maaseudulla ja työväenluokan keskuudessa, mutta kirkkoa arvostelevilla puheillaan hän saattaa etäännyttää katolisia äänestäjiä.
Salvador Nasralla

Salvador Alejandro César Nasralla Salum (s. 30. tammikuuta 1953 Tegucigalpa) on hondurasilainen poliitikko. Hänen vanhempansa olivat kotoisin Palestiinasta, ja hän on koulutukseltaan insinööri. Nasralla tuli 1990-luvulla tunnetuksi television urheilutoimittajana.
Nasralla on perustanut kaksikin omaa puoluetta, mutta on marraskuun 2025 presidentinvaaleissa liberaalipuolueen ehdokas. Hän on ollut ehdolla myös vuosien 2013, 2017 ja 2021 presidentinvaaleissa. Vuosina 2022–2024 hän toimi varapresidenttinä. Syksyn 2025 kampanjassaan Nasralla on keskittynyt puhumaan korruptiota vastaan. Hän pitää itseään edelleen politiikan ulkopuolelta tulevana henkilönä, johon äänestäjät voivat kohdistaa protestiäänensä. Toisaalta Nasrallan vaihtuvat poliittiset liittoutumiset voivat myös epäilyttää äänestäjiä, eikä hänellä ole vahvaa asemaa liberaalipuolueessa, jonka ehdokkaana hän on.
Nasralla on kampanjassaan puhunut hajautetumman hallinnon ja infrastruktuurihankkeiden, muun muassa Tegucigalpan ja San Pedro Sulan välisen junayhteyden, puolesta sekä osoittanut tukensa Nayib Bukelelle, Javier Mileille ja Donald Trumpille. Hän kerääkin kannatusta erityisesti konservatiivisen oikeiston keskuudessa. Vuoden 2025 vaaleissa kampanjoidessaan Nasralla on myös sanonut, että hän palauttaa diplomaattiset suhteet Taiwaniin, mikäli tulee valituksi. Hänen mukaansa Xiomara Castron kaudella solmitut suhteet Kiinaan olivat virhe.
Birgit Rosengren

Birgit Elisabeth Rosengren (27. marraskuuta 1912 Tukholma – 6. lokakuuta 2011 Tukholma) oli ruotsalainen näyttelijä. Hän opiskeli Dramatenin oppilaskoulussa ja teki ensiesiintymissä valkokankaalla vuoden 1934 elokuvassa "Flickorna från Gamla stan". Sairastuttuaan polioon 1940-luvun puolivälissä hän joutui keskeyttämään uransa ja teki 1950-luvulta alkaen enää satunnaisia esiintymisiä.
Rosengren

Rosengren on seuraavien henkilöiden sukunimi:
Ulf Elfving

Ulf Wiking Elfving (s. 27. marraskuuta 1942 Solna) on ruotsalainen toimittaja ja radiojuontaja. Hän on juontanut muun muassa ohjelmia "Svensktoppen", "Upp till 13" ja "Efter tre" sekä Melodifestivalenia vuosina 1977, 1978 ja 1979. Elving voitti Ruotsin Suuren journalistipalkinnon vuonna 1989.
Estadio Akron

Estadio Akron, aiemmin nimeltään Estadio Omnilife ja Estadio Chivas
on monikäyttöstadion Zapopanissa lähellä Guadalajaraa, Meksikossa, ja sitä käytetään pääasiassa jalkapallo-otteluihin. Se on Liga MX -seura C.D. Guadalajaran kotistadion. Se on osa JVC-kompleksia ja sen kapasiteetti on 48 000.Stadion vihittiin käyttöön vuonna 2010.
Stadionin tekonurmi aiheutti suurta kiistaa ja sai osakseen kritiikkiä monilta tunnetuilta pelaajilta. Toukokuussa 2012 ilmoitettiin, että stadionin tekonurmi korvataan luonnonnurmella..
Se on yksi vuoden vuoden 2026 jalkapallon maailmanmestaruuskilpailujen lohkovaiheen pelipaikoista. Lisäksi se toimii isäntänä A-polun otteluille vuoden 2026 jalkapallon maailmanmestaruuskilpailujen kansainvälisissä jatkokarsinnoissa.
Albert Francis Blakeslee

Albert Francis Blakeslee (9. marraskuuta 1874 – 16. marraskuuta 1954) oli yhdysvaltalainen kasvi- ja perinnöllisyystieteilijä. Hän tutki kromosomien vaikutusta ominaisuuksien periytymiseen ja onnistui kolkisiinin avulla kaksinkertaistamaan kasvien kromosomit, mikä edisti niiden jalostamista. Blakeslee väitteli tohtoriksi Harvardin yliopistosta vuonna 1904. Hän työskenteli professorina Connecticutin maatalouskorkeakoulussa vuodesta 1907 ja Carnegien tiedeinstituutin tutkijana 1915–1941. Sen jälkeen hän johti Smith Collegen genetiikan tutkimuslaitosta Massachusettsin Northamptonissa.
Blakeslee

Blakeslee on seuraavien yhdysvaltalaisten henkilöiden sukunimi:
Estadio BBVA

Estadio BBVA, aiemmin nimeltään Estadio BBVA Bancomer, on jalkapallostadion Guadalupessa, Monterreyn suurkaupunkialueella, Nuevo Leónissa, Meksikossa. Stadionin lempinimi on "El Gigante de Acero" ("Teräsjätti"). Se korvasi Estadio Tecnológicon Liga MX -joukkue Club de Fútbol Monterreyn kotikenttänä.
Stadion avattiin 2. elokuuta 2015, jolloin Monterrey voitti Benfican maalein 3–0.
Stadionille mahtuu 53 500 katsojaa, ja se toimii yksenä kisapaikkoista vuoden 2026 jalkapallon maailmanmestaruuskilpailujen lohkovaiheessa sekä kahdeksannesvälierissä.. Lisäksi se toimii isäntänä B-polun otteluille vuoden 2026 jalkapallon maailmanmestaruuskilpailujen kansainvälisissä jatkokarsinnoissa.
Glaive (1908)

Glaive oli Ranskan laivaston Branlebas-luokan hävittäjä ensimmäisessä maailmansodassa.
Valmistus.
Alus tilattiin 5. toukokuuta 1905 Rochefortin laivastontelakalta, missä köli laskettiin 3. helmikuuta 1908. Alus laskettiin vesille 10. syyskuuta 1908 ja otettiin palvelukseen koeajoja varten huhtikuussa 1910. Alus otettiin varsinaiseen palvelukseen koeajojen päätyttyä syyskuussa 1910.
Palvelus.
Alus lähti 1. lokakuuta 1910 Rochefortista pohjoiseen laivueeseen (). Se varustettiin helmikuussa 1911 kevyeksi miinanraivaajaksi. Alus oli 1914-1915 Brestissä 2e Escadre légèren 2. hävittäjälaivueessa ja vuodet 1916-1918 Brestin partiolaivueessa. Se liitettiin heinäkuussa 1921 Brestissä olevaan Atlantin koulutusdivisioonaan, missä sillä koulutettiin mekaanikkokadetteja. Alus poistettiin palveluksesta 2. joulukuuta 1930. Se poistettiin alusluettelosta 13. helmikuuta 1932 ja myytiin 4. lokakuuta 1932 Brestissä romutettavaksi.
Kotkaniemi (täsmennyssivu)

Kotkaniemi voi tarkoittaa seuraavia:
Riko Saatsi

Riko Saatsi (s. 1978 Lieksa) on suomalainen kirjailija ja teatteriohjaaja.
Riko Saatsi syntyi Lieksassa 1978. Hän on opiskellut Helsingin yliopistossa ja Teatterikorkeakoulussa. Helsingin yliopistosta hän valmistui vuonna 2004 filosofian maisteriksi ja Teatterikorkeakoulusta 2009 teatteritaiteen maisteriksi.
Saatsin ohjaustöitä on ollut esillä monissa Suomen teattereissa. Hänen ohjaamansa ja käsikirjoittamansa näytelmä "Bruno on kuollut" esitettiin 2007 Tampereen teatterikesässä. Hän on myös ohjannut 2010 Georg Büchnerin näytelmän "Balladi miehestä nimeltä Woyzeck" Kokkolan kaupunginteatterille ja samana vuonna Venedikt Jerofejevin teoksen "Valpurinyö" Kansallisteatterille. Saatsi kiinnitettiin vuonna 2012 Seinäjoen kaupunginteatterin ohjajaaksi.
Saatsin esikoiskirja on vuonna 2021 julkaistu novellikokoelma "Hyviä aikomuksia". Saatsin ensimmäinen romaani on vuonna 2025 julkaistu "Yönistujat". Siinä hän käsittelee karjalaista identiteettiä. Siinä kuvataan perhettä, joka joutuu lähtemään evakkoon Raja-Karjalan Suistamolta. Saatsi on kertonut teoksen olleen myös hänen tapansa edistää karjalan kielen asemaa, ja hän käytti kirjoittamisessa apuna Kielipankin Raja-Karjalan korpusta. Romaani oli ehdolla Finlandia-palkintoon.
Saatsi kuuluu samaan veljessarjaan kuin karjalankielisen Loimolan Voima -yhtyeen Mika ja Niko Saatsi.
Norlandia-päiväkodit

Norlandia-päiväkodit on suomalainen yksityinen varhaiskasvatuksen palveluntuottaja, joka toimii osana norjalaista Norlandia Health &amp; Care Group -konsernia. Yhtiö ylläpitää useita päiväkoteja eri puolilla Suomea ja tarjoaa varhaiskasvatus- ja esiopetuspalveluja 0–6-vuotiaille lapsille. Vuonna 2020 Norlandia-päiväkodeilla oli Suomessa 80 päiväkotia. Vuonna 2021 Norlandia-päiväkodeilla oli 750 työntekijää 40 Suomen kunnassa.
Norlandia Health &amp; Care Group -konserni tuottaa varhaiskasvatuksen lisäksi muun muassa ikäihmisten hoivapalveluja ja omistaa potilashotelleja. Se toimii useissa Euroopan maissa.
Historia.
Norlandia on laajentanut päiväkotitoimintaansa Suomeen yritysostojen ja uusien yksiköiden perustamisen kautta. Vuonna 2014 Norlandia Care Group ilmoitti hankkineensa 59 prosenttia Suomen Tenava päiväkodit Oy:n osakkeista. Tenava-päiväkodit oli tuolloin Suomen suurin yksityisomistuksessa oleva päivähoitoalan yritys, jossa oli noin 30 päiväkotia, 1 800 lasta ja 350 työntekijää.
Norlandia on ostanut myös yksittäisiä suomalaisia päiväkotiyksiköitä. Esimerkiksi Kouvolassa sijaitsevien Aurinkopojan ja Palokankaan päiväkotien liiketoiminta siirtyi Norlandia-päiväkodeille vuonna 2020, jolloin päiväkotien henkilöstö siirtyi Norlandialle vanhoina työntekijöinä.
Jernberg

Jernberg on muun muassa seuraavien henkilöiden sukunimi:
Nummelan keskus

Nummelan keskus on Vihdin Nummelan taajamassa sijaitseva tilastoalue ja taajamanosa. Nummelan keskus kuuluu kunnan lounaiseen suuralueeseen. Nummelan keskuksessa asui vuoden 2014 lopussa 9 371 asukasta.
Nummelan keskukseen kuuluu 12 osa-aluetta. Alue sijaitsee Nummelan taajamassa Lohjanharjun kaakkoisrinteellä rajoittuen Valtatie 2:een ja Enäjärveen.
Lemmetti

Lemmetti on Vihdin Nummelan taajamassa sijaitseva tilastoalue ja taajamanosa. Lemmetti kuuluu kunnan lounaiseen suuralueeseen. Lemmetissä asui vuoden 2014 lopussa 1 834 asukasta.
Lemmettiin kuuluu kolme osa-aluetta. Alue sijaitsee Nummelan taajamassa Lohjanharjun molemmin puolin Nummelan keskuksesta koilliseen rajoittuen lounaassa Valtatie 2:een ja kaakossa Enäjärveen.
Hiidenranta

Hiidenranta on Vihdin Nummelan taajamassa sijaitseva tilastoalue ja taajamanosa. Hiidenranta kuuluu kunnan lounaiseen suuralueeseen. Hiidenrannassa asui vuoden 2014 lopussa 1 980 asukasta.
Hiidenrantaan kuuluu neljä osa-aluetta. Alue sijaitsee Nummelan taajamassa Lohjanharjun luoteisrinteellä kaakossa Valtatie 25:een ja luoteessa Hiidenveteen.
Vanha-Nummela

Vanha-Nummela on Vihdin Nummelan taajamassa sijaitseva pienalue ja taajamanosa. Vanha-Nummela kuuluu Nummelan keskuksen tilastoalueeseen. Vanhassa-Nummelassa asui vuoden 2014 lopussa 1 134 asukasta.
Vanha-Nummela sijoittuu koillisessa Pisteenpolun, kaakossa Hanko–Hyvinkää-radan, lounaassa Ilmarisenkadun ja luoteessa Lohjantien väliselle alueelle.
Rajanummi

Rajanummi on Vihdin Nummelan taajamassa sijaitseva pienalue ja taajamanosa. Rajanummi kuuluu Nummelan keskuksen tilastoalueeseen. Rajanummella asui vuoden 2014 lopussa 843 asukasta.
Rajanummi sijoittuu koillisessa Ilmarisenkadun, lounaassa Asemantien ja luoteessa Lohjantien väliselle alueelle.
Huhdanmäki

Huhdanmäki on Vihdin Nummelan taajamassa sijaitseva pienalue ja taajamanosa. Huhdanmäki kuuluu Nummelan keskuksen tilastoalueeseen. Huhdanmäessä asui vuoden 2014 lopussa 1 332 asukasta.
Huhdanmäki sijoittuu koillisessa Porintien, kaakossa Nummelan niityn sekä lounaassa ja luoteessa Pajuniityn puiston väliselle alueelle.
Kuoppanummi

Kuoppanummi on Vihdin Nummelan taajamassa sijaitseva pienalue ja taajamanosa. Kuoppanummi kuuluu Nummelan keskuksen tilastoalueeseen. Kuoppanummella asui vuoden 2014 lopussa 1 909 asukasta.
Kuoppanummi sijoittuu koillisessa Porintien, kaakossa Hanko–Hyvinkää-radan, lounaassa Vihdintien ja luoteessa Kehätien väliselle alueelle.
Harju (Vihti)

Harju on Vihdin Nummelan taajamassa sijaitseva pienalue ja taajamanosa. Harju kuuluu Nummelan keskuksen tilastoalueeseen. Harjulla asui vuoden 2014 lopussa 812 asukasta.
Harju sijoittuu koillisessa ja kaakossa Vihdintien, lounaassa Hiidenvedentien ja luoteessa Kehätien väliselle alueelle.
Kenttälä

Kenttälä on Vihdin Nummelan taajamassa sijaitseva pienalue ja taajamanosa. Kenttälä kuuluu Nummelan keskuksen tilastoalueeseen. Kenttälässä asui vuoden 2014 lopussa 550 asukasta.
Kenttälä sijoittuu koillisessa Hiidenvedentien, kaakossa ja lounaassa Lohjantien ja luoteessa Kehätien väliselle alueelle.
Kalkkimäki

Kalkkimäki on Vihdin Nummelan taajamassa sijaitseva pienalue ja taajamanosa. Kalkkimäki kuuluu Nummelan keskuksen tilastoalueeseen. Kalkkimäessä asui vuoden 2014 lopussa 25 asukasta.
Kalkkimäki sijoittuu koillisessa Ilmarisentien, kaakossa ja lounaassa Hanko–Hyvinkää-radan, idässä Porttipolun ja pohjoisessa Asemantien väliselle alueelle.
Hiidenmäki

Hiidenmäki on Vihdin Nummelan taajamassa sijaitseva pienalue ja taajamanosa. Hiidenmäki kuuluu Nummelan keskuksen tilastoalueeseen. Hiidenmäessä asui vuoden 2014 lopussa 79 asukasta.
Hiidenmäki sijoittuu idässä Porttipolun, kaakossa Mäyrääntien, taajaman rajoja pitkin luoteessa Kehätien ja pohjoisessa Asemantien väliselle alueelle.
Simo (vuoden 2016 sarja)

Simo (ransk. tai engl. Simon) on ranskalainen animaatiosarja, joka perustuu Stéphanie Blaken kirjoihin. Sarjan on julkaissut L'Ecole des Loisirs, ohjannut Julien Cayot, sovittanut Thomas Forwood ja Stéphanie Blake sekä tuottanut GO-N Productions yhteistyössä France Télévisionsin kanssa.
Enäranta

Enäranta on Vihdin Nummelan taajamassa sijaitseva pienalue ja taajamanosa. Enäranta kuuluu Nummelan keskuksen tilastoalueeseen. Enärannassa asui vuoden 2014 lopussa 669 asukasta.
Enäranta sijoittuu lännessä Porintien, luoteessa Hanko–Hyvinkää-radan, koillisessa peltoalueen, kaakossa Enäjärven ja etelässä Nummelan portin väliselle alueelle.
Poignard (1909)

Poignard oli Ranskan laivaston Branlebas-luokan hävittäjä ensimmäisessä maailmansodassa.
Valmistus.
Alus tilattiin 5. toukokuuta 1905 Rochefortin laivastontelakalta, missä köli laskettiin vuonna 1908. Alus laskettiin vesille 3. heinäkuuta 1909 ja otettiin palvelukseen koeajoja varten huhtikuussa 1910. Alus otettiin varsinaiseen palvelukseen koeajojen päätyttyä marraskuussa 1910.
Palvelus.
Vuonna 1911 alus oli Brestissä 2e Escadressa (aiemmin pohjoinen laivue ), mistä se siirrettiin Oraniin. Alkuvuodesta 1914 alus oli 1re Armée navalen 5. hävittäjälaivueessa. Ensimmäisen maailmansodan alus oli Välimerellä mukaan lukien Dardanellien ja Salonikan operaatiot. Se oli 1919-1920 Port Saidissa miinanraivaajalaivueessa. Alus poistettiin palveluksesta 1925 ja asetettiin myyntiin. Se poistettiin alusluettelosta 3. toukokuuta 1926 ja myytiin 25. toukokuuta 1927 Toulonissa romutettavaksi.
Tuusa

Tuusa on Vihdin Nummelan taajamassa sijaitseva pienalue ja taajamanosa. Tuusa kuuluu Nummelan keskuksen tilastoalueeseen. Tuusassa asui vuoden 2014 lopussa 567 asukasta.
Tuusa sijoittuu idässä Porintien, etelässä Meritien ja luoteessa Hanko–Hyvinkää-radan väliselle alueelle.
Pajuniitty

Pajuniitty on Vihdin Nummelan taajamassa sijaitseva pienalue ja taajamanosa. Pajuniitty kuuluu Nummelan keskuksen tilastoalueeseen. Pajuniityssä asui vuoden 2014 lopussa 1 388 asukasta.
Pajuniitty sijoittuu koillisessa Meritien, lännessä Huhdanmäentien ja Pajuniityn puiston sekä taajaman rajoja noudattaen idässä ja luoteessa Hanko–Hyvinkää-radan väliselle alueelle.
Ridalinmetsä

Ridalinmetsä on Vihdin Nummelan taajamassa sijaitseva pienalue ja taajamanosa. Ridalinmetsä kuuluu Nummelan keskuksen tilastoalueeseen. Ridalinmetsässä asui vuoden 2014 lopussa 63 asukasta.
Ridalinmetsä sijoittuu idässä Porintien, taajaman rajoja ja Pihtisillantietä noudattaen pohjoisessa Nummelan niityn väliselle alueelle.
Interhalogeeniyhdiste

Interhalogeeniyhdisteet ovat epäorgaanisia molekyyliyhdisteitä, joiden rakenteessa on kovalenttinen sidos halogeeniatomien välillä. Interhalogeeniyhdisteiden kaavat ovat muotoa XY, XY3, XY5 ja XY7, missä X on elektropositiivisempi ja Y on elektronegatiivisempi halogeeni. Tämän lisäksi tunnetaan negatiivisesti varautuneita polyhalidi-ioneja.
Kaksiatomisia interhalogeeniyhdisteitä ovat kloorimonofluoridi, bromimonofluoridi, bromimonokloridi, jodimonofluoridi, jodimonokloridi ja jodimonobromidi. Näistä stabiileja ovat ainoastaan kloorimonofluoridi, jodimonokloridi ja jodimonobromidi. Muut disproportioituvat hyvin helposti. Väriltään kaksiatomiset interhalogeeniyhdisteet ovat usein halogeenien värien väliltä, esimerkiksi jodimonokloridi on punaisia kiteitä. Niiden reaktiivisuus muistuttaa elektronegatiivisemman helogeenin reaktiivisuutta. Yhdisteet hydrolysoituvat veden vaikutuksesta. Näitä yhdisteitä voidaan valmistaa reagoittamalla halogeeneja oikeissa suhteissa, mutta joissakin tapauksissa muodostuu useiden interhalogeeniyhdisteiden seos, ja puhtaan tuotteen valmistamiseen käytetään muita tapoja.
Muotoa XY3 olevia interhalogeeniyhdisteitä ovat klooritrifluoridi, bromitrifluoridi, joditrifluoridi ja joditrikloridi. Ne ovat kaikki suhteellisen pysyviä, mutta voivat kuitenkin reagoida hyvin voimakkaasti veden, metallien ja orgaanisten yhdisteiden kanssa. Näitä interhalogeeniyhdisteitä valmistetaan halogeenien välisillä reaktiolla, joissa halogeeneja on oikeassa suhteessa. Muodoltaan nämä yhdisteet ovat VSEPR-teorian muokaisesti hieman vääristyneitä T-mallisia molekyylejä.
Klooripentafluoridin, bromipentafluoridin ja jodipentafluoridin kaava on muotoa XY5. Ne ovat muodoltaan neliöpohjaisia pyramideja. Yhdisteet reagoivat voimakkaasti veden kanssa ja fluoraavat useita orgaanisia yhdisteitä ja metalleja. Näitä yhdisteitä syntetisoidaan alkuaineistaan fluoriylimäärän läsnäollessa. Joissain tapauksissa tarvitaan myös ultraviolettivalosäteilytystä.
Ainoastaan jodi muodostaa jodiheptafluoridin. Se on muodoltaan pentagonaalinen bipyramidi. Jodiheptafluoridi on huoneenlämpötilassa nestettä ja voimakkaasti fluoraava yhdiste.
Interhalogeeniyhdisteitä käytetään halogenoivina reagensseina niin orgaanisen kuin epäorgaanisen kemian synteeseissä. Lisäksi niitä on tutkittu käytettäväksi redox-pareina sinkki- tai litiumakuissa.
Lankilanrinne

Lankilanrinne on Vihdin Nummelan taajamassa sijaitseva pienalue ja taajamanosa. Lankilanrinne kuuluu Lemmetin tilastoalueeseen. Lankilanrinteellä asui vuoden 2014 lopussa 974 asukasta.
Lankilanrinne sijoittuu lännessä Porintien, pohjoisessa Lohjanharjun luoteisselänteen, idässä Mäihätien ja kaakossa Hanko–Hyvinkää-radan väliselle alueelle.
Kamelitaistelu

Kamelitaistelu on islaminuskoon sisältyvä kertomus, jonka mukaan neljäs kalifi Ali ibn Abi Talib (kalifina 656–661) oli saanut vastaansa joukon muslimeja, jotka arvostelivat häntä löyhäkätisyydestä edeltäjänsä Uthmanin murhan selvittämisessä. Sotilasleireissä puhkesi kapinoita, jotka huipentuivat kamelitaisteluun Basran varuskuntakaupungin lähistöllä. Hänen vastustajistaan merkittävin oli Muawija, Syyrian kuvernööri ja Uthmanin sukulainen.
Kamelitaistelun kerrotaan tapahtuneen vuonna 656, mutta ensimmäiseksi siitä kirjoittaa al-Tabari 900-luvulla. Tapahtumia ei siten ole voitu todentaa aikalaislähteiden avulla.
Tapahtumat.
Kaksi merkittävää profeetan kumppania, Talhah ja Zubair olivat liittoutuneet Muhammedin vaimon Aishan kanssa ja vallanneet Basran varuskuntakaupungin Irakissa. Alin tukena olivat irakilaiset joukot. Ali kokosi oman armeijan Kufassa ja kohtasi kapinalliset vuonna 656 kamelitaistelussa. Ali saavutti voiton ja Talhah ja Zubair surmattiin. Aisha, joka oli johtanut vastarintaa kamelinsa selässä, vangittiin ja palautettiin Medinaan. Syyrian kuvernööri Muawijaa lukuun ottamatta Ali tunnustettiin lailliseksi hallitsijaksi.
Hietalahden kuplahalli

Hietalahden kuplahalli (sponsorinimeltään VEO Areena) on Vaasassa Hietalahdessa sijaitseva ylipainehalli. Vuonna 2023 Wasa Footballcup Ab myi kuplahallin Kamratvallen ry:lle.
Kuplahalli on romahtanut vuosina 2021 ja 2024 liiallisen lumen takia.
Carlos Prates

Carlos Augusto Monteiro Prates (s. 17. elokuuta 1993) on brasilialainen vapaaottelija ja entinen thainyrkkeilijä. Prates ottelee UFC:ssä ja hänen painoluokkansa on välisarja.
Rataskorpi

Rataskorpi on Vihdin Nummelan taajamassa sijaitseva pienalue ja taajamanosa. Rataskorpi kuuluu Lemmetin tilastoalueeseen. Rataskorvessa asui vuoden 2014 lopussa 761 asukasta.
Rataskorpi sijoittuu lounaasaa Mäihätien, pohjoisessa Lohjanharjun luoteisseläntee ja kaakossa Ojakkalantien väliselle alueelle.
Susan Neiman

Susan Neiman (s. 27. maaliskuuta 1955) on yhdysvaltalainen moraalifilosofi, kulttuurikommentaattori ja esseisti. Hän on kirjoittanut laajasti valistuksen ajan moraalifilosofian, metafysiikan ja politiikan risteyskohdista sekä akateemiselle yleisölle että suurelle yleisölle. Hän asuu Saksassa, missä hän toimii Potsdamissa sijaitsevan Einstein-forumin johtajana.
Vasemmistolaiseksi itsensä määrittelevän Neimanin vuonna 2023 ilmestynyt "Left is Not Woke" käsittelee kriittisesti vasemmistolaista identiteettipolitiikkaa. Hän on kirjoittanut myös muun muassa pahan käsitteestä modernissa ajattelussa ("Evil in Modern Thought", 2002) sekä saksalaisten menestyksekkäästä natsismin ajan käsittelystä ("Learning from the Germans", 2019). 
Left Is Not Woke.
Vuonna 2023 ilmestyneessä teoksessaan Left Is Not Woke Neiman tarkastelee 
1900-luvun puolivälissä tapahtunutta suurta muutosta historiankirjoituksessa: sankarit eivät enää ole historian keskiössä, vaan uhrit. Muutos alkoi moraalisena korjauksena — heidän äänen esiin nostamisena, jotka oli aiemmin pyyhitty pois historiasta, ja heidän tunnustamisena sekä oikeuden antamisena heille. Ajan myötä uhrien aseman korostaminen kuitenkin vääristyi. Todellisen kärsimyksen kunnioittamisesta siirryttiin siihen, että uhrin asemaa alettiin pitää sosiaalisena etuna. Ääriesimerkiksi Neiman nostaa Binjamin Wilkomirskin, joka sepitti lapsuutensa keskitysleirillä. Siinä missä ihmiset ennen keksivät jaloja sukujuuria, jotkut hakevat nyt arvostusta väittämällä kärsineensä enemmän kuin todellisuudessa ovat.
Neiman kuvaa teoksessa myös niin kutsutun ”woke”-politiikan taustaoletuksia ja toteaa niiden olevan ristiriidassa sen kanssa, mitä vasemmisto on aina edustanut: universalismin asettamista heimolaisuutta vastaan, selkeää eroa oikeuden ja vallan välillä sekä uskoa edistyksen mahdollisuuteen. Hän on erityisen huolissaan siitä, että tribalismi heikentää vasemmiston poliittisia tavoitteita ja jättää sen vaille keinoja vastustaa äärioikeistoa, jonka näkökulma on aina perustunut heimolaisuuteen. Neiman jäljittää woke-ajattelun Michel Foucault’n, Carl Schmittin ja heidän vaikutuspiirinsä ajattelijoihin, vaikka hän löytää samankaltaisia ajatuksia myös Thrasymakhoksen hahmolta Platonin Valtiossa. Neimanin mukaan woke saa voimansa edistyksellisistä tunteista, mutta päätyy taantumuksellisiin ideoihin.
Kopunmaa

Kopunmaa on Vihdin Nummelan taajamassa sijaitseva pienalue ja taajamanosa. Kopunmaa kuuluu Hiidenrannan tilastoalueeseen. Kopunmaassa asui vuoden 2014 lopussa 233 asukasta.
Kopunmaa sijoittuu koillisessa Taivaantien, kaakossa Kehätien, lounaassa Nokkahaanpolun ja Hiidenvedentien sekä luoteessa Hiidenveden väliselle alueelle.
Malawin tiede- ja teknologiayliopisto

Malawin tiede- ja teknologiayliopisto (, lyhennys MUST) on Malawin Eteläillä alueen toimiva, vuonna 2012 perustettu ja vuonna 2014 opetustoimintansa aloittanut julkinen yliopisto. MUSTin pääkampus sijaitsee Thyolon piirikunnassa linnuntietä 25 kilometriä Blantyrestä itäkoilliseen.
Opetusta annetaan englannin kielellä. Yliopisto on kooltaan varsin pieni, yliopiston kotisivun mukaan sillä oli runsas 4 200 opiskelijaa.
Haakkoinmaa

Haakkoinmaa on Vihdin Nummelan taajamassa sijaitseva pienalue ja taajamanosa. Haakkoinmaa kuuluu Hiidenrannan tilastoalueeseen. Haakkoinmaassa asui vuoden 2014 lopussa 1 186 asukasta.
Haakkoinmaa sijoittuu koillisessa Nokkahaanpolun ja Hiidenvedentien, kaakossa Kehätien, lounaassa Ruutisarventien sekä luoteessa Hiidenveden väliselle alueelle.
Thomas Waitz

Thomas Waitz (s. 16. toukokuuta 1973 Wien, Itävalta) on itävaltalainen maanviljelijä ja europarlamentaarikko. Hän edustaa Itävallan Vihreitä ja kuuluu Euroopan parlamentissa Vihreät / Euroopan vapaa allianssi -ryhmään.
Waitz syntyi rautatieläisen poikana ja asui lapsuudessaan eri paikkakunnilla. Hän jätti koulunsa kesken eikä ole hankkinut korkeampaa tai ammattikoulutusta. Itseopiskelupohjalta hän on vuodesta 1994 pitänyt Steiermarkin Leutschachissa lähellä Slovenian rajaa luomutilaa, jonka toimintaan kuuluu metsätaloutta, mehiläishoitoa, lampaankasvatusta sekä bordercollie-koirien kasvatusta ja kouluttamista paimenkoiriksi. 
Politiikasta Waitz kertoo kiinnostuneensa vuosituhannen vaihteessa, kun oikeistopopulistinen FPÖ nousi hallitukseen. Hän on toiminut Itävallan vihreiden maanviljelijöiden järjestön "(Grüne Bäuerinnen und Bauern)" johtoelimissä 2010-luvulta saakka. Euroopan parlamenttiin hän nousi kesken kauden marraskuussa 2017 Itävallan vihreiden Ulrike Lunacekin tilalle, kun tämä oli puolueen Itävallan parlamenttivaaleissa kärsimän tappion jälkeen eronnut kaikista tehtävistään.
Tuohivehmaa

Tuohivehmaa on Vihdin Nummelan taajamassa sijaitseva pienalue ja taajamanosa. Tuohivehmaa kuuluu Hiidenrannan tilastoalueeseen. Tuohivehmaalla asui vuoden 2014 lopussa 530 asukasta.
Tuohivehmaa sijoittuu koillisessa Ruutisarventien, kaakossa Kehätien sekä taajaman rajaa noudattaen luoteessa Hiidenveden väliselle alueelle.
August Jernberg

August Jernberg (1826–1896) oli ruotsalainen taidemaalari. Hän opiskeli ensin Tukholmassa, sitten Pariisissa Thomas Couturen johdolla ja vuodesta 1854 Düsseldorfin taideakatemiassa. Hän maalasi aluksi uskonnollisia ja historiallisia kuvia, kuten "Laupias samarialainen", "Kristus puhdistaa temppelin" (Göteborgin museossa), "Eerik XIV vankilassa". Hän siirtyi sittemmin varsinaiseen laatumaalaukseen. Siihen kuuluvat muun muassa hänen teoksensa: "Westfalilaiset markkinat", "Lainaaja", "Nouseva kyky" (kumpikin Göteborgin museossa), "Ensi koulumatka" (Wienissä), "Särkynyt piippu", "Tanssiva karhu", "Kissanpojan kanssa leikkiviä lapsia" (Tukholman kansallisgalleriassa). Värikäsittelyssään hän osoitti sekä hienoa aistia että omaperäisyyttä.
Kirkonmäki (Vihti)

Kirkonmäki on Vihdin kirkonkylän taajamassa sijaitseva pienalue ja taajamanosa. Kirkonmäki kuuluu kirkonkylän tilastoalueeseen. Kirkonmäellä asui vuoden 2014 lopussa 630 asukasta.
Kirkonmäki sijoittuu koillisessa Helsingintien, etelässä Nietoinkujan, etelässä Hiidenveden Kirkkojärven sekä luoteessa Olkkalanjoen ja Uudenmaantien väliselle alueelle.
Pappilanpelto

Pappilanpelto on Vihdin kirkonkylän taajamassa sijaitseva pienalue ja taajamanosa. Pappilanpelto kuuluu kirkonkylän tilastoalueeseen. Pappilanpellolla asui vuoden 2014 lopussa 708 asukasta.
Pappilanpelto sijoittuu pohjoisessa Nietoinkujan, idässä Helsingintien, Nummelantien ja Tarttilantien sekä lännessä Hiidenveden Kirkkojärven väliselle alueelle.
Kreikanluikero

Kreikanluikero ("Salaria economidisi") on Kreikassa elävä luikeroihin kuuluva kalalaji. Se muistuttaa paljon jokiluikeroa.
Kreikanluikero voi kasvaa 7,3 cm pitkäksi. Pään pituus on noin kolmannes koko kalan pituudesta. Poskissa on 3–5 riviä paksuja mustia pisteitä, jotka kulkevat karkeasti silmästä vinosti taaksepäin ja alaspäin, kahden alemman rivin väli on harmahtava ja ylempien rivien väli vaaleampi, silmän yläpuolella yksinkertainen koukkupäinen juova.
Kreikanluikeroa tavataan Achelóosin vesistössä Trichonída- ja Lysimachía-järvissä. Järviä ja Acheloosjokea yhdistävät keinotekoiset kanavat. Järvien vedenpinta vaihtelee vuodenaikojen mukaan suuren haihtumisen ja kesäkuukausina lisääntyneen maatalouden vedenoton vuoksi. Kreikanluikero on reviiriään puolustava pohjakala, ja se elää tyypillisesti hiekka- tai sorapohjaisilla rannoilla ja siellä täällä suurten kivien lähistöllä. Sen suosimissa elinympäristöissä kasvaa usein vesikasveja. 
Kansainvälinen luonnonsuojeluliitto on luokitellut lajin erittäin uhanalaiseksi. Uhanalaisuuden ensisijainen syy on elinympäristön laadun heikkeneminen saastumisen vuoksi. Trichonida- ja Lysimachia-järvet ovat luonnostaan niukkaravinteisia, mutta ne ovat rehevöityneet ihmisen toiminnan seurauksena. Trichonida-järvi on vähiten kärsinyt, vaikka sen trofinen tila paranee hitaasti paikallisen maatalouden, oliiviöljyn tuottajien ja karjankasvattajien aiheuttamien orgaanisten saasteiden sekä lähikylien käsittelemättömien kotitalousjätevesien vuoksi. Lisäksi useita järven ympärillä olevia alueita käytetään kiinteän jätteen laittomaan kaatopaikkakäsittelyyn.
Pyreneidennuoliainen

Pyreneidennuoliainen ("Barbatula quignardi") on kivennuoliaisten heimoon kuuluva harvinainen kalalaji.
Pyreneidennuoliainen kasvaa 4–7 cm pitkäksi. Sen vartalon muoto on pitkulainen. Pohjaväri on harmaankeltainen.
Kyljissä näkyy useita tummia, epäsäännöllisiä täpliä. Vatsapuoli on kermanvärinen tai likaisenvalkoinen. Evät ovat läpinäkyvät ja niissä on tummia, katkonaisia raitoja. Yläleuassa on kaksi paria viiksikarvoja ja alaleuassa yksi pari.
Pyreneidennuoliainen on kotoperäinen Lez-joen yläjuoksun valuma-alueella Montpellierin läheisyydessä Etelä-Ranskassa. Valuma-alue on karstiylänköä, jonka pohjavesikerrosta on hyödynnetty niin paljon, että virtausta ylläpidetään pumppaamalla. Joenpohja koostuu sorasta ja kivistä, joiden välissä kasvaa laikkuina uposlehtistä kasvillisuutta. Veden lämpötila vaihtelee 14–20 °C:n välillä.
Kansainvälinen luonnonsuojeluliitto on luokitellut lajin erittäin uhanalaiseksi. Lez-joesta otetaan talousvettä Läheisen Montpellierin kaupungin tarpeiisiin. Rhône-joen vesistöstä siirretään vettä Lez-jokeen vedensaannin lisäämiseksi, mikä voi johtaa vieraslajien leviämiseen. Haitallista punarapua (Procambarus clarkii) on jo havaitttu joessa. Joki on myös rehevöitynyt, mikä on johtanut lajin elintavoille epäedullisten vesikasvien ja rihmalevien leviämiseen suureen osaan sen elinympäristöä. Lez-joen alue on suosittu virkistyskohde, ja ratsastajat, maastopyöräilijät ja uimarit suuntaavat usein jokeen, ja yli 35 000 ihmisen arvioidaan kahlaavan joessa joka vuosi. Ilmastonmuutos ja lisääntyvä kaupungistuminen edustavat todennäköisiä tulevaisuuden uhkia.
Alhonmäki

Alhonmäki on Vihdin kirkonkylän taajamassa sijaitseva pienalue ja taajamanosa. Alhonmäki kuuluu kirkonkylän tilastoalueeseen. Alhonmäessä asui vuoden 2014 lopussa 583 asukasta.
Alhonmäki sijoittuu etelässä ja lännessä Helsingintien, pohjoisessa Huovinojan ja idässä Porintien väliselle alueelle.
Myrskylänmäki

Myrskylänmäki on Vihdin kirkonkylän taajamassa sijaitseva pienalue ja taajamanosa. Myrskylänmäki kuuluu kirkonkylän tilastoalueeseen. Myrskylänmäessä asui vuoden 2014 lopussa 464 asukasta.
Myrskylänmäki sijoittuu pohjoisessa Helsingintien, idässä Porintien väliselle alueelle, etelässä Koivissillantien ja lännessä Nummelantien sekä Tarttilantien väliselle alueelle.
Nazi Bonin yliopisto

Nazi Bonin yliopisto (, lyhennys UNB) on julkinen yliopisto Burkina Fasossa. Yliopiston pääkampus sijaitsee Bobo-Dioulassossa. Oppilaitos sai alkunsa vuonna 1995 Bobo-Dioulasson polyteknillisenä yliopistokeskuksena (). Siitä tuli Bobo-Dioulasson polyteknillinen yliopisto vuonna 1997 (). Nykyinen asema on vuodelta 2002 ja nimi vuodelta 2017. Yliopisto on nimetty burkinafasolaisen poliitikko-kirjailija Nazi Bonin (1912–1969) mukaan.
Nazi Bonin yliopisto lukeutuu Burkina Fason arvostetuimpiin yliopistoihin. Opiskelijamäärältään se on maan kolmanneksi suosituin yliopisto (Professori Ki-Zerbon yliopiston ja Norbert Zongon yliopistojen jälkeen), jossa opiskeli lukuvuonna 2023–2024 yhteensä 21,1 prosenttia eli yli 47 600 opiskelijaa Burkina Fason kaikkiaan 225 902:sta korkeakouluopiskelijasta.
Skodje (taajama)

Skodje on taajama Ålesundin kunnassa Møren ja Romsdalin läänissä Norjassa. Taajaman pinta-ala oli 1,7 neliökilometriä ja asukasluku 2 544 vuonna 2024.
Stordal (taajama)

Stordal on taajama Fjordin kunnassa Møren ja Romsdalin läänissä Norjassa. Taajaman pinta-ala oli 0,8 neliökilometriä ja asukasluku 584 vuonna 2024. Vuoteen 2020 se oli Stordalin kunnan hallinnollinen keskus.
Stranda (taajama)

Stranda on taajama Strandan kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala oli 2,4 neliökilometriä ja asukasluku 2 571 vuonna 2024.
Vestnes (taajama)

Vestnes on taajama Vestnesin kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala oli 2,1 neliökilometriä ja asukasluku 2 618 vuonna 2024.
Volda (taajama)

Volda on taajama Voldan kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala oli 3,8 neliökilometriä ja asukasluku 7 143 vuonna 2024.
Ålesund (taajama)

Ålesund on taajama Ålesundin ja Sulan kuntien alueella Møren ja Romsdalin läänissä Norjassa. Taajaman pinta-ala oli 28,9 neliökilometriä ja asukasluku 55 684 vuonna 2024. Asukkaista 83,6 prosenttia asuu Ålesundin kunnan puolella.
Sofia Magdalena (Tanskan kuningatar)

Sofia Magdalena von Brandenburg-Kulmbach (; 28. marraskuuta 1700 – 27. toukokuuta 1770) oli Tanskan ja Norjan kuningatar vuosina 1730–1746. Hän meni vuonna 1721 naimisiin tulevan kuninkaan Kristian VI:n kanssa. Heidän lapsestaan Fredrik V:stä tuli Kristianin seuraaja. Pietistiset Sofia Magdalena ja Kristian elivät yltäkylläistä elämää ja pyrkivät korostamaan asemaansa rakennuttamalla useita linnoja. Sofia Magdalena ei ollut kansan keskuudessa erityisen suosittu.
Alexander Lagerman

Alexander Lagerman (11. helmikuuta 1836 Norrköping – 28. marraskuuta 1904 Jönköping) oli ruotsalainen insinööri ja keksijä. Hän työskenteli yli 30 vuotta Jönköpingin tulitikkutehtaalla, ja kehitti muun muassa laitteen, joka automaattisesti leikkasi, päällysti ja pakkasi tulitikut. Lagerman kehitteli myös latomakoneita. Omaisuutensa hän testamenttasi nimeään kantavalle säätiölle, jonka tehtäväksi tuli tukea ruotsalaisia keksijöitä.
Männikkö (Vihti)

Männikkö on Vihdin kirkonkylän taajamassa sijaitseva pienalue ja taajamanosa. Männikkö kuuluu kirkonkylän tilastoalueeseen. Männikössä asui vuoden 2014 lopussa 669 asukasta. Männikkö sijoittuu Porintien itäpuolelle taajaman rajoja noudattaen
Gunnar Hellström

Gunnar Hellström (6. joulukuuta 1928 Alnö – 28. marraskuuta 2001 Tukholma) oli ruotsalainen näyttelijä ja elokuvaohjaaja. Hän teki läpimurtonsa elokuvassa "Simon syndaren" (1954), jossa hän näytteli pääosaa. Hellström ohjasi muun muassa Bjørnstjerne Bjørnsonin kirjaan perustuvan "Synnöve Solbakkenin" (1957) ja Birgitta Stenbergin romaaniin perustuvan "Chansin" (1962). Sen jälkeen hän siirtyi pääasiassa Hollywoodiin. Vuonna 1989 hän esitti "Dallasissa" ruotsalaista miljardööriä.